AIŠKINAMASIS RAŠTAS

**Dėl Molėtų rajono savivaldybės šeimos tarybos nuostatų patvirtinimo**

**1.Parengto tarybos sprendimo projekto tikslai ir uždaviniai.**

Sprendimo projekto tikslas – patvirtinti Molėtų rajono savivaldybės šeimos tarybos nuostatus, kurie reglamentuotų tarybos funkcijas, teises ir darbo organizavimą. Savivaldybės šeimos tarybos tikslas- padėti įgyvendinti šeimos stiprinimo funkcijas ir stiprinti savivaldybės institucijų ar įstaigų ir šeimų organizacijų bei su šeimomis dirbančių organizacijų bendradarbiavimą, analizuoti, stebėti ir vertinti savivaldybės teisės aktų, darančių įtaką šeimų padėčiai rengimą ir įgyvendinimą, teikti savivaldybės tarybai siūlymus dėl savivaldybės prioritetų, susijusių su šeimos stiprinimu savivaldybėje, teikti savivaldybės institucijoms ir įstaigoms siūlymus dėl šeimos stiprinimo savivaldybėje veiksmų įgyvendinimo tobulinimo.

**2.Šiuo metu esantis teisinis reglamentavimas.**

Lietuvos Respublikos vietos savivaldos įstatymo 16 straipsnio 4 dalis;

Lietuvos Respublikos šeimos stiprinimo įstatymo 15 straipsnio 1 dalis;

Lietuvos Respublikos socialinės apsaugos ir darbo ministro 2012 m. lapkričio 2 d. įsakymas Nr. A1-480 „Dėl Šeimos tarybos pavyzdinių nuostatų patvirtinimo “.

**3.Galimos teigiamos ir neigiamos pasekmės priėmus siūlomą tarybos sprendimo projektą.**

**Teigiamos pasekmės**.

Šeimos taryba parengs šeimos stiprinimo Molėtų rajono savivaldybėje prioritetus, šeimos stiprinimo priemones ir pateiks šias iniciatyvas įtraukti į Molėtų rajono savivaldybės strateginės veiklos planą bei pateiks siūlymus Molėtų rajono savivaldybės tarybai šeimos stiprinimo gaires.

**Neigiamos pasekmės** - nenumatomos.

**4. Priemonės sprendimui įgyvendinti .**

Priimto sprendimo vykdymas.

**5. Lėšų poreikis ir jų šaltiniai .**

Papildomų lėšų nereikės.

**6.Vykdytojai, įvykdymo terminai.**

Molėtų rajono savivaldybės administracijos socialinės paramos skyrius.

Socialinės paramos skyriaus vedėja Genovaitė Gribauskienė